### 15.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2018-279550

**Underskriftsindsamling vedrørende vejen til [adresse]**

Kalundborg Kommune har modtaget en underskriftsindsamling
med 236 underskrifter vedrørende et ønske om asfaltering af vejen til [adresse]
Maja Christensen. Vejen til [adresse] er en privat fællesvej og er i dag anlagt som
grusvej.

**Underskriftsindsamling vedrørende cykelsti mellem [adresse] og
[adresse] (rute 22)**

Kalundborg Kommune har modtaget en underskriftsindsamling
med 1176 underskrifter vedrørende et ønske om en cykelsti på [adresse] (rute
219) fra [adresse] (rute 22) til [adresse]. Strækningen er en af de 5 prioriterede
strækninger i [adresse], men endnu ikke prioriteret i budgettet.

**Status og tidsplan for [adresse] - strækning 2**

Projektet er sendt i fælles udbud sammen med Kalundborg
Forsyning. Der er inviteret 4 entreprenører til at afgive tilbud, hvoraf én,
trods fristudsættelse, desværre sent har meddelt, at de ikke er i stand til at
byde. Tilbudsfrist er den 3. juni klokken 10.00. Tildelingen er planlagt til
den 10. juni, opstart/mobilisering den 14. juni og opstart af anlægsarbejder
den 17. juni. Der orienteres nærmere om indkomne tilbud på TMU mødet.

Der er i uge 21/22 udsendt brev vedrørende arbejderne til
interessenter i området. I uge 23 forventes information i Kalundborg Nyt og
yderligere pressedækning. Nordvestnyt Kalundborg er begyndt at skrive om sagen.
Info om projektet kan findes på forsyningens og kommunens hjemmeside. Der er
god kontakt med Menu, Martin Krogh, F 24 og pizzariaet. Skiltning om arbejderne og
omkørsel er under udarbejdelse. Vejdirektoratet har givet dispensation til et
forsøg med et fodgængerfelt med speciel belysning til varsling af
trafikanterne. Endelig aftale med kolonihaverne om ændringer af beplantning på
grund af terrænregulering og ændringer ved buslomme er ikke helt på plads.

Det forventes, at gravearbejdet og ensretningen vil vare året
ud. Endelig afslutning med slidlag med mere forventes færdigt i foråret 2020.

**Invitation til nye sommerhusområder i kystnærhedszonen**

Erhvervsministeriet har inviteret landets kystkommuner til
at forberede ansøgninger til anden ansøgningsrunde for udlæg og omplacering af
sommerhusområder i kystnærhedszonen. Ansøgningsfristen er den 1. december 2019.
Den nye mulighed tager bl.a. afsæt i Erhvervsministeriets *”Forslag til
Landsplandirektiv 2019 for udlæg og omplacering af sommerhusområder i
kystnærhedszonen”* af marts 2019, der angiver en restrummelighed på
Landsplan på ca. 250 sommerhusgrunde ud af samlede mulighed på op til 1.000 nye
sommerhusgrunde.

Kalundborg Kommune bød ikke ind på 1. runde i 2017, jf.
TMU’s møde den 4. maj 2017, men lagde op til at overveje muligheder i [adresse] og
på Sejerø, hvis der blev restrummelighed på landsplan.

Administrationen har gransket forudsætninger for at ansøge,
som er temmelig omfattende mht. redegørelseskrav, ligesom en ansøgning
forudsætter, at de konkrete forslag indgår i kommunens planstrategi
(Udviklingsstrategi 2019).

Administrationen vurderer, at det tidsmæssigt og i forhold
til den tilrettelagte proces for kommunens Udviklingsstrategi 2019 ikke er
realistisk at imødekomme ministeriets krav og forventninger. Administrationen
vurderer samtidig, at den indsats kommunens ville skulle lægge i en ansøgning,
ikke kan stå mål med chancen for at den bliver positivt imødekommet. Dette
bunder i den relativt beskedne, landsdækkende restrummelighed samt i, at
kommunens [adresse] redegørelse ikke lægger op til, at det er her, at
kommunen skal satse på turistudviklingen. Administrationen går derfor ikke
videre med en ansøgning.